b'\n_START_ARTICLE_\n\xc5\xbdarstos koply\xc4\x8dia\n_START_SECTION_\nIstorija\n_START_PARAGRAPH_\nKoply\xc4\x8dios pastatymo metai \xc5\xa1altiniuose nurodomi skirtingai. Pasak vietos gyventoj\xc5\xb3, kry\xc5\xbekel\xc4\x97je ji buvo pastatyta kaimo gyventoj\xc5\xb3 l\xc4\x97\xc5\xa1omis 1920 m. Galima manyti, kad tai buvo karo su lenkais ir bermontininkais metu. Kaimo \xc5\xbemon\xc4\x97s tuo metu statydavo kry\xc5\xbeius ir koply\xc4\x8dias ne tik pagerbdami \xc5\xbeuvusiuosius, bet ir nor\xc4\x97dami apsisaugoti nuo prie\xc5\xa1\xc5\xb3, lig\xc5\xb3 ir nelaimi\xc5\xb3. Karus pergyvenusi koplyt\xc4\x97l\xc4\x97 daug nenukent\xc4\x97jo. Prie jos meld\xc4\x97si ir rus\xc5\xb3, ir vokie\xc4\x8di\xc5\xb3 kariai._NEWLINE_Kaune gyvenantis Justinas Gustaitis, kil\xc4\x99s i\xc5\xa1 \xc5\xbdarstos, prisimin\xc4\x97 apie j\xc5\xb3 kaime stov\xc4\x97jusi\xc4\x85 koply\xc4\x8di\xc4\x85, kuri apie 1944 m. buvo pastatyta Br\xc5\xabzg\xc5\xb3 \xc5\xa1eimos iniciatyva. Beje, koply\xc4\x8dia buvo pastatyta toje vietoje, kurioje, kai \xc5\xbdarsta dar buvo gatvinis kaimas, stov\xc4\x97jo kar\xc4\x8dema.'